I. Anyakönyvi ügyek

1. Haláleset anyakönyvezése

Szükséges dokumentumok

* a bejelentő személyazonosító okmánya és lakcímkártyája,
* amennyiben meghatalmazott jár el, úgy meghatalmazás is szükséges,
* halottvizsgálati bizonyítvány (orvos tölti ki),
* az elhunyt személyi okmányai (személyi igazolvány, lakcím igazolvány, útlevél, vezetői engedély).

Az eljárás illetékmentes.

Irányadó jogszabályok:

1982. évi 17. törvényerejű rendelet az anyakönyvekről, a házasságkötési eljárásról és a névviselésről   
6/2003. (III. 7.) BM rendelet az anyakönyvekről, a házasságkötési eljárásról és a névviselésről

az illetékekről szóló 1990. évi XCIII. törvény

2. Anyakönyvi kivonat kérése

Ki veheti igénybe

Személyesen megjelenő kérelmező esetében be kell mutatni:

* személyazonosításra alkalmas igazolványt,
* lakcímet igazoló hatósági igazolványt.

Eljárás tárgya

Születési, házassági, halotti anyakönyvi kivonatot személyesen, postán és meghatalmazással

meghatalmazott útján lehet kérni.

A kivonatot a születés, a házasságkötés és haláleset helye szerinti anyakönyvvezetőnél kell

kérni. (nem a lakóhely a meghatározó)

Az eljárás díja

Általános esetben 2.000.-Ft értékű illetékbélyeg szükséges az anyakönyvi kivonat kiváltásához. Az illetékmentességről, ill. kötelezettségről az anyakönyvvezető tájékoztatást ad .

3. Magyar állampolgár külföldön történt anyakönyvi eseményének hazai anyakönyvvezetése

Eljárás tárgya

Ha magyar állampolgár külföldön születik, házasságot köt vagy meghal, akkor a magyar anyakönyv csak abban az esetben tartalmazza a születést, házasságkötést illetve halálesetet, ha kérik annak hazai anyakönyvezését.

A hazai anyakönyvezést a Bevándorlási ás Állampolgársági Hivatal Hazai Anyakönyvi Osztálya végzi.

A kérelem beadásának helye:

* Magyarországon lakó kérelmező esetén a lakóhely szerint illetékes anyakönyvvezető,
* külföldön élő kérelmező esetén az illetékes magyar konzuli tisztviselő.

Az anyakönyvvezető minden esetben jegyzőkönyvet készít a kérelemről, melyet minden mellékletével továbbít a fent említett Hivatalhoz és mellékeli az anyakönyvezés alapjául szolgáló (születési, házassági vagy halotti anyakönyvi kivonatot) idegen nyelvű okiratot, és annak hiteles magyar fordítását. Hiteles magyar fordítást csak az Országos Fordító- és Fordításhitelesítő Iroda (Budapest 1062, VI. ker. Bajza u. 52.) készíthet.

Szükséges Dokumentumok

* az anyakönyvi esemény alapjául szolgáló külföldi okirat és annak hiteles magyar fordítása.
* minden esetben igazolni kell az anyakönyvezéssel érintett személy magyar állampolgárságát, ami történhet érvényes magyar személyazonosító igazolvánnyal, érvényes magyar útlevéllel, állampolgársági bizonyítvánnyal, illetve honosítási, visszahonosítási okirattal

Eljárási illeték: nincs   
  
Irányadó jogszabályok:

- 1982. évi 17. törvényerejű rendelet az anyakönyvekről, a házasságkötési eljárásról és a névviselésről   
- 6/2003. (III. 7.) BM rendelet az anyakönyvekről, a házasságkötési eljárásról és a névviselésről

II. Házasság

1. Házassági névviselési forma módosítása

Ügymenet tárgya:

Házassági név változtatására irányuló kérelmet be lehet nyújtani a lakóhely szerinti anyakönyvvezetőnél és a házasságkötés helye szerinti anyakönyvvezetőnél is.

A névváltoztatási szándékról az anyakönyvvezető jegyzőkönyvet vesz fel. Amennyiben a lakóhely szerinti anyakönyvvezetőnél nyújtja be a kérelmet, akkor az anyakönyvvezető megküldi azt a házasságkötést nyilvántartó anyakönyvvezetőnek, ugyanis ő jogosult elbírálni azt.

Ha a házasságkötés helye szerinti anyakönyvvezető a kérelmet teljesíti, a változást az anyakönyvbe bejegyzi, és anyakönyvi kivonatot állít ki az új névre. A változást a személyi adat- és lakcímnyilvántartásban is rögzíti. A névváltozás után 15 napja van a kérelmezőnek kicserélni az érvénytelenné vált okmányait.

Szükséges dokumentumok

* a kérelmező személyazonosító okmánya és lakcímkártyája,
* válás utáni névmódosítás esetén bontóítélet egy jogerősített példánya,
* házassági anyakönyvi kivonat

Az eljárás díja

Eljárási illeték: 5000 Ft értékű illetékbélyeg

**2. Házasságkötés**

*Házassági szándék bejelentése*

* A házasuló a házassági szándékát személyesen jelenti be és erről az anyakönyvvezető jegyzőkönyvet vesz fel.
* A házasulók egyike – ha magyarországi lakcímmel nem rendelkezik – a házassági szándékát – az illetékes külföldi hatóság (közjegyző, anyakönyvvezető), illetve az illetékes magyar hivatásos konzuli tisztviselő előtt tett hitelesített és hiteles magyar nyelvű fordítással ellátott nyilatkozatával – írásban is bejelentheti.46
* A kiskorú számára a gyámhatóság által kiadott előzetes házasságkötési engedély a kiadástól számított hat hónapig érvényes.

*A házasságkötés időpontja, helye*

* Az anyakönyvvezető a házasságkötés időpontját a házasulók kívánságának figyelembevételével tűzi ki, a Csjt. 3. § (2) bekezdésében meghatározott várakozási idő (30 nap) elteltének figyelembevételével.
* A 30 napos várakozási idő alóli felmentés megadásáról a tervezett házasságkötés helye szerint illetékes jegyző a kérelem benyújtásától számított 8 napon belül dönt. A felmentés indokaként a kérelemben meghatározott okot hitelt érdemlő módon igazolnia kell a kérelmezőnek.
* Ha a házasságkötést megelőző eljárásról készített jegyzőkönyv felvétele óta egy év eltelt és a házasságot nem kötötték meg, az eljárást meg kell ismételni.
* Ha a házasságkötés időpontját a hivatali munkaidőn túli időpontra kérik a házasulók, akkor ezt kérelmezni kell az anyakönyvvezetőnél.
* Ha a házasságkötés helyszínéül nem a hivatalos házasságkötő termet kérik a házasulók, akkor a házasságkötés helyére vonatkozóan is kérelmet kell benyújatni.

A hivatali időn túli, illetve más helyszínen történő házasságkötés esetén a házasulóknak a Harkány Város Önkormányzata Képviselő-testületének 17/2011.(VI.30.) sz. rendelete a házasságkötés és bejegyzett élettársi kapcsolat létesítésének hivatali helyiségen kívüli, valamint a hivatali munkaidőn kívül történő engedélyezésének szabályairól, valamint az azokért fizetendő díj mértékéről szóló önkormányzati rendeletben meghatározott díjakat meg kell fizetniük.

**Külföldi állampolgár házasságkötése Magyarországon**

A házasuló a házassági szándékát személyesen jelenti be és erről az anyakönyvvezető jegyzőkönyvet vesz fel.

A házasulók egyike – ha magyarországi lakcímmel nem rendelkezik és nem tud személyesen megjelenni – a házassági szándékát – az illetékes külföldi hatóság (közjegyző, anyakönyvvezető), illetve az illetékes magyar konzuli tisztviselő előtt tett hitelesített és hiteles magyar nyelvű fordítással ellátott nyilatkozatával – írásban is bejelentheti.

A házasulónak igazolnia kell személyazonosságát és állampolgárságát, továbbá a személyazonosító adatait. A házasságkötéshez szükséges idegen nyelvű okiratokat eredeti példányban és annak hiteles magyar fordítását is be kell becsatolni. (Hiteles fordításként az Országos Fordító és Fordításhitelesítő Intézet (OFFI) fogadható el.

A házasságkötést megelőző eljárás lefolytatásához szükséges iratok:

* Érvényes külföldi úti okmány, vagy a magyar hatóság által kiállított érvényes személyazonosító igazolvány, valamint úti okmány, lakcímkártya.
* Tanúsítvány, mely tartalmazza, hogy a külföldi állampolgár Magyarországon tervezett házasságkötésének személyes joga alapján nincs törvényes akadálya. Ha a tanúsítvány a felhasználhatóság időtartamára nézve nem tartalmaz adatot, a hat hónapnál nem régebbi tanúsítvány fogadható el.
* Családi állapot igazolása, ha azt a tanúsítvány nem tartalmazza
* Születési anyakönyvi kivonat

A tanúsítvány olyan közokirat, amelyet a külföldi állam arra feljogosított hatósága ad ki, igazolva a külföldi házasuló személyazonosító adatait és azt, hogy a külföldi házasulónak a megnevezett magyar házasulóval történő házasságkötése az adott ország joga szerint nem ütközik akadályba.

A külföldön kiállított tanúsítvány – ha nemzetközi szerződésből, illetve viszonossági gyakorlatból más nem következik – a magyar törvény szerinti bizonyító erővel csak akkor rendelkezik, ha azt a kiállítás helye szerinti államban működő magyar külképviseleti hatóság diplomáciai felülhitelesítéssel látta el.

Az eljárás illetékmentes. Az idegen nyelvű okiratok beszerzésének és magyar nyelvre történő hiteles fordításának költsége a házasulókat terheli.

Ha a házasuló a magyar nyelvet nem beszéli, tolmácsot kell alkalmazni. A tolmácsról a házasulók gondoskodnak.

Az anyakönyvvezető a házasságkötést megelőző eljárásról készített jegyzőkönyvet és az okiratokat felterjeszti a Kormány általános hatáskörű területi államigazgatási szervéhez, annak elbírálására, hogy a külföldi okiratok megfelelőek-e. Az ügyek egyediségére való tekintettel a jelzett iratokon, adatokon túlmenő további irat becsatolására hívható fel a kérelmező a tényállás tisztázása céljából.

A házasságkötés legkorábbi időpontjára vonatkozó harminc napos várakozási időt az anyakönyvvezető valamennyi irat, valamint a felettes szerv nyilatkozata beérkezésétől számítja.

Magyar állampolgár részéről benyújtandó iratok:

* Személyazonosságot és állampolgárságot igazoló okiratok (pl.: útlevél, személyi igazolvány)
* Lakcím, lakóhely okirattal történő igazolás (lakcím kártya)
* Születési anyakönyvi kivonat
* Családi állapotot, névviselést igazoló okiratok (pl.: záradékolt házassági anyakönyvi kivonat)

Irányadó jogszabályok

-1982. évi 17. törvényerejű rendelet az anyakönyvekről, a házasságkötési eljárásról és a névviselésről   
-6/2003. (III. 7.) BM rendelet az anyakönyvekről, a házasságkötési eljárásról és a névviselésről  
-1952. évi IV. törvény a házasságról, a családról és a gyámságról.

III. Születési név változtatása miniszteri engedéllyel

Eljárás tárgya

Kérelemre a születési családi és utónév módosítható. Az anyakönyvvezető az átvett kérelmet minden mellékletével felterjeszti az igazságügyi és rendészeti miniszterhez 8 napon belül. Az eljárás a továbbiakban az Igazságügyi és Rendészeti Minisztériumban folytatódik.

Amennyiben a névváltoztatást a miniszter engedélyezi, erről névmódosítási okiratot állít ki, melyet megküld a kérelmezőnek, egyidejűleg értesíti a születési helye szerinti anyakönyvvezetőt a névváltoztatásról, melyről az anyakönyvvezető születési anyakönyvi kivonatot állít ki. Ezt követően lehet cseréltetni minden okmányt az új névre.

Szükséges Dokumentumok

* a kérelmező, valamint a névváltoztatással érintett személyek születési és házassági anyakönyvi kivonatait csatolni kell
* a kérelmező, a házastársa ill. kiskorú gyermek személyazonosító igazolványa vagy más, a személyazonosításra alkalmas igazolványa és a lakcímkártyája.

Eljárási illeték: 10000 Ft, melyeket illetékbélyegben kell leróni.   
  
Irányadó jogszabályok:

- 1982. évi 17. törvényerejű rendelet az anyakönyvekről, a házasságkötési eljárásról és a névviselésről  
- 6/2003. (III. 7.) BM rendelet az anyakönyvekről, a házasságkötési eljárásról és a névviselésről

IV. Állampolgársági eskü/fogadalom tétele

Eljárás tárgya

Abban az esetben, ha az állampolgárságot a köztársasági elnök a kérelmezőnek megadta, erről honosítási/visszahonosítási okiratot állít ki, melyet a Bevándorlási és Állampolgársági Hivatala megküld a kérelmező lakóhelye szerinti polgármesternek. Az anyakönyvvezető illetékes az eskü/fogadalomtétel szervezésére. Az eskütétel időpontjáról az anyakönyvvezető a honosítási/visszahonosítási okirat megérkezését követő 30 napon belül értesítést küld a kérelmezőnek. A szertartás ünnepélyes keretek között zajlik, melyre az eskütevő vendégeket hívhat. Az esküt/fogadalmat a polgármester, akadályoztatása esetén az alpolgármester előtt teszi le. Ekkor az új állampolgárok átveszik honosítási/visszahonosítási okiratukat. Ezen a napon szerzik meg a magyar állampolgárságot.

Szükséges Dokumentumok

* személyazonosító okmány

Eljárási illeték: nincs   
  
Irányadó jogszabályok:

- 1993. évi LV. törvény a magyar állampolgárságról   
- 125/1993. (IX. 22.) Korm. rendelet a magyar állampolgárságról szóló 1993. évi LV. törvény végrehajtásáról

**V. Apai elismerő nyilatkozat**

1. **Születendő gyermekre tett teljes hatályú apai elismerő nyilatkozat:**

A jegyzőkönyv felvételéhez mindkét szülő együttes jelenléte szükséges.

Szükséges okiratok:

* Mindkét Szülő érvényes személyazonosító igazolványa, (ennek hiányában) érvényes útlevele szükséges, lakcímigazolvánnyal együtt. Természetesen megfelelő a régi formátumú személyazonosító igazolvány is melyben a lakcímadatok is szerepelnek.
* Terhes-gondozási könyv
* Szakorvos (szülész-nőgyógyász) által kiállított bizonyítvány (igazolás), mely a szülés várható időpontját tartalmazza. 6/2003.(III.7.)BM rendelet
* Ha az anya családi állapota elvált, záradékolt házassági anyakönyvi kivonat (az anyakönyvi kivonat megjegyzések rovata tartalmazza a válás adatait) melyet a házasságkötés helye szerinti anyakönyvvezető adhat ki vagy
* bírósági bontóítélet

Az anya hajadon családi állapota esetében az apai elismerő nyilatkozatot kiállító anyakönyvvezető állítja ki a családi állapot igazolást. A teljes hatályú apai elismerő nyilatkozatot születendő gyermekre - elvált családi állapotú anya esetében - akkor lehet felvenni, ha a válás jogerőre emelkedése és a gyermek várható születési ideje között eltelik 300 nap.

Külföldi állampolgár apa esetén szükség van útlevelére, valamint ha rendelkezik, az idegenrendészeti hatóság által kiállított, tartózkodási engedéllyel, esetleg letelepedési engedéllyel.

Tolmácsra abban az esetben van szükség, ha valamelyik szülő nem ért illetve nem beszél magyarul. Tolmács lehet olyan 18.életévét betöltött személy is, aki nem rendelkezik tolmács igazolvánnyal, de azt az idegen nyelvet, melyet az eljárásnál használ, olyan szinten beszéli, hogy a feltett kérdéseket, válaszokat fordítani tudja.

Abban az esetben, ha mindkét szülő külföldi állampolgár, országuk budapesti nagykövetségén lehet a nyilatkozatot megtenni.

A teljes hatályú apai elismerő nyilatkozatot anyakönyvvezetőnél vagy gyámhatóságnál lehet megtenni.

1. **Megszületett gyermekre a teljes hatályú apai elismerő nyilatkozat**

Megszületett gyermekre a teljes hatályú apai elismerő nyilatkozatot a gyermek születési helye szerinti illetékes anyakönyvvezetőnél lehet megtenni.

Szükséges okiratok:

* A gyermek születésénél korábban kiadott iratok.

Kiskorú apa apai elismeréséhez az apa törvényes képviselőjének hozzájárulása szükséges.

Kiskorú anya esetén kirendelt gyám (eseti gondnok), mint a kiskorú törvényes képviselője az apai elismerő nyilatkozathoz hozzájárulását kell adni.

Az eljárás illetékmentes.

**VI. Hatósági bizonyítvány**

Hatósági bizonyítvány kérhető a családi jogállás igazolására.

Abban az esetben, ha az ügyfélnek olyan adatra van szüksége, amelyet az anyakönyvi kivonat nem tartalmaz, hatósági bizonyítvány állítható ki, amelynek az illetéke 3.000.-Ft, és illetékbélyegben kell leróni. /Illetékbélyeget hozni kell/.

**VII. Igazolás egy lakcímen élőkről**

A Hivatal az erre rendszeresített kérelem alapján igazolást állít ki az egy lakcímen élőkről.

Az eljárás illetékmentes.